Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
29 มี.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 6.35 จุด (0.39%) ปิดภาคเช้าที่ 1,640.60 จุด ด้วยมูลค่าการซื้อขาย 16,675.62 ล้านบาท
Most Positive Impact: PTT (+0.7 จุด), CPALL (+0.66 จุด), BAY (+0.36 จุด)
Most Negative Impact: SCC (-0.7 จุด), JAS (-0.16 จุด), KBANK (-0.12 จุด)
ตลาดหุ้นไทยถูกผลักดันโดยกลุ่มพลังงาน(+1.69 จุด) พาณิชย์(+1.35 จุด) และกลุ่มอสังหาฯ(+0.68 จุด) ส่วนกลุ่มที่กดดันดัชนี ได้แก่ กลุ่มวัสดุก่อสร้าง(-0.76 จุด)
ตลาดหุ้นต่างประเทศส่วนใหญ่ปรับตัวเพิ่มขึ้น ได้แก่ จีน(+2.54%) ฮ่องกง(+0.94%) ญี่ปุ่น(+0.84%) ฟิลิปปินส์(+0.28%) ส่วนตลาดที่ปรับตัวลงได้แก่ อินโดนีซีย(-0.57%)
แนวโน้มตลาดบ่าย
ตลาดหุ้นไทยปรับตัวเพิ่มขึ้นสอดคล้องกับตลาดหุ้นในภูมิภาคหลังนังลงทุนเบนความสนใจจากประเด็นการเมืองมาให้น้ำหนักกับปัจจัยต่างประเทศจากการคลายความกังวลต่อภาวะเศรษฐกิจถดถอยหลัง US 10Y bond yield ปรับตัวเพิ่มขึ้น นอกจากนี้ตลาดยังมีความคาดหวังต่อการเจรจาข้อพิพาทการค้า อย่างไรก็ดีประเด็นการเมืองระหว่างนี้ยังสามารถกลับมากดดันตลาดได้รวมถึง US 10Y bond yield ยังฟื้นตัวในระดับต่ำ ดังนั้นตลาดยังมีความเสี่ยงอยู่ มองตลาดภาคบ่ายยืนแดนบวกโดยมีแนวต้าน 1,640 จุด
หุ้นแนะนำภาคบ่ายเลือก PRM คาดว่าแนวโน้มรายได้ปีนี้จะสดใสจากแผนการซื้อเรือใหม่อีก 9 ลำ ซึ่งจะทำให้จำนวนเรือขนส่งรวมเพิ่มขึ้นมาอยู่ที่ 42 ลำ เพื่อมุ่งเน้นไปยังธุรกิจที่ tanker ในประเทศ และ FSU โดยทั้งคู่ต่างเป็นธุรกิจที่มีความผันผวนด้านรายได้น้อยกว่าเมื่อเทียบกับธุรกิจ tanker ในต่างประเทศอีกทั้งยังมีงานรองรับไว้ทั้งหมดแล้ว เรามีมุมมองบวกกับ PRM และคาดว่ากำไรสุทธิได้ผ่านระดับต่ำสุดไปแล้ว แนะนำ “ซื้อ” โดยมีราคาเป้าหมายที่ 8.8 บาท
ประเด็นเศรษฐกิจที่น่าติดตามในวันนี้ติดตามตัวเลขเงินเฟ้อเดือนมี.ค. ของยูโรโซน และ PCE ประจำเดือนม.ค. ของสหรัฐฯ
หุ้นแนะนำ AMATA STEC SYNEX